* P R I J E D L O G –

Na temelju članka 31. stavka 2. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19. i 144/20) i članka 29. Statuta Općine Pitomača („Službene novine“ Općine Pitomača broj 1/21, 4/21, 2/25. i 3/25), Općinsko vijeće Općine Pitomača na \_\_. sjednici održanoj dana \_\_\_\_\_ 2025. godine, donijelo je

**O D L U K U**

**o visini naknade članovima Općinskog vijeća i članovima radnih tijela**

**Općinskog vijeća Općine Pitomača**

**Članak 1.**

Odlukom o visini naknade članovima Općinskog vijeća i članovima radnih tijela Općinskog vijeća Općine Pitomača (u daljnjem tekstu: Odluka) utvrđuju se visina naknade predsjedniku, potpredsjedniku, članovima Općinskog vijeća te članovima radnih tijela Općinskog vijeća Općine Pitomača (u daljnjem tekstu: Općinsko vijeće).

**Članak 2.**

Visina naknade iz članka 1. ove Odluke utvrđuju se kako slijedi:

* predsjedniku, za obavljanje dužnosti predsjednika Općinskog vijeća u neto iznosu 130,00 eura mjesečno,
* potpredsjedniku, za obavljanje dužnosti potpredsjednika Općinskog vijeća u neto iznosu 85,00 eura mjesečno
* članovima Općinskog vijeća, za obavljanje vijećničke dužnosti u Općinskom vijeću u neto iznosu 55,00 eura mjesečno,
* članovima radnih tijela Općinskog vijeća, za prisustvovanje i sudjelovanje na radnim sjednicama, u neto neoporezivom iznosu u visini dnevnice za službeno putovanje u tuzumstvu koje traje više od 12 sati i dnevnica za rad na terenu u tuzemstvu, po održanoj sjednici.

**Članak 3.**

Isplata naknada iz članka 2. ove Odluke isplatit će se na osobne žiro račune članova otvorene u poslovnim bankama.

Jedinstveni upravni odjel za potrebe izvršavanja isplata naknada iz stavka 1. ove Odluke vodi posebnu evidenciju o prisustvovanju i sudjelovanju sjednicama Općinskog vijeća i njegovih radnih tijela.

**Članak 4.**

Sredstva za namjenu iz članka 2. ove Odluke, zajedno s pripadajućim porezima i doprinosima osigurat će se u Proračunu Općine Pitomača.

**Članak 5.**

Danom stupanja na snagu ove Odluke, prestaje važiti Odluka o visini naknade članovima Općinskog vijeća i članovima radnih tijela Općinskog vijeća Općine Pitomača („Službene novine“ Općine Pitomača broj 1/21, 10/22. i 5/23).

**Članak 6.**

Ova Odluka stupa na snagu osmog dana od dana objave u „Službnim novinama“ Općine Pitomača.

KLASA: 024-02/25-01/

URBROJ: 2189-16-25-

Pitomača, \_\_\_\_\_\_\_\_\_\_\_2025.

OPĆINA PITOMAČA

OPĆINSKO VIJEĆE

PREDSJEDNIK:

dr.sc. Rikard Bakan

**O B R A Z L O Ž E N J E:**

**I. PRAVNI TEMELJ ZA DONOŠENJE AKTA**

Članak 31. stavak 2. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19. i 144/20).

**II. PRIKAZ STVARNOG STANJA I RAZLOZI ZA DONOŠENJE**

Člankom 31.a Zakona, propisano je da se naknada vijećnika određuje se u neto iznosu u skladu sa posebnom odlukom predstavničkog tijela s time da godišnja naknada ne smije iznositi više od 10.000,00 kuna po članu (naknada definirana prema broju stanovnika jedinice lokalne samouprave), a naknada predsjednika predstavničkog tijela može se odrediti u iznosu uvećanom za najviše 50%, a za potpredsjednika u iznosu uvećanom za najviše 30 % pripadajuće naknade. Na osnovi navedene odredbe Zakona pristupiti će se donošenje Odluke o visininaknade članovima Općinskog vijeća i članovima radnih tijelaOpćinskog vijeća Općine Pitomača kako bi ista bila usklađena sa novonastalim zakonskim odredbama. Slijedom navedenoga predlaže se donošenje ove Odluke.

*Članak 31.a Zakona o lokalnoj i područnoj (regionalnoj) samoupravi*

*»Članak 31.a*

*Naknada iz članka 31. stavka 2. ovoga Zakona može se odrediti za rad u predstavničkom tijelu i radnim tijelima predstavničkog tijela, a određuje se u netoiznosu po članu predstavničkog tijela tako da ukupna godišnja netonaknada po članu predstavničkog tijela ne smije iznositi više od:*

*1) u županiji*

*a) s više od 300.000 stanovnika – 16.000,00 kuna,*

*b) s više od 200.000 do 300.000 stanovnika – 15.000,00 kuna,*

*c) s više od 100.000 do 200.000 stanovnika – 14.000,00 kuna,*

*d) do 100.000 stanovnika – 13.000,00 kuna,*

*2) u općini i gradu:*

*a) s više od 300.000 stanovnika – 16.000,00 kuna,*

*b) s više od 100.000 do 300.000 stanovnika – 14.000,00 kuna,*

*c) s više od 60.000 do 100.000 stanovnika – 13.000,00 kuna,*

*d) s više od 35.000 do 60.000 stanovnika – 12.000,00 kuna,*

*e) s više od 20.000 do 35.000 stanovnika – 11.000,00 kuna,*

*f) s više od 10.000 do 20.000 stanovnika – 10.000,00 kuna,*

***g) s više od 5.000 do 10.000 stanovnika – 8.000,00 kuna,***

*h) s više od 1.000 do 5.000 stanovnika – 6.000,00 kuna,*

*i) do 1.000 stanovnika – 4.000,00 kuna.«.*

*Naknada za predsjednika predstavničkog tijela može se odrediti u iznosu uvećanom za najviše 50%, a za potpredsjednike u iznosu uvećanom za najviše 30% pripadajuće naknade utvrđene stavkom 1. ovoga članka.«.*

**III. POTREBNA FINANCIJSKA SREDSTVA**

Sredstva za provedbu ove Odluke osigurana su u Proračunu Općine Pitomača za 2025. godinu.

**IV. TEKST PRIJEDLOGA**

U privitku se dostavlja tekst predmetne Odluke.